CELEX: 32018R0720
Language: hu
Date: 2018-05-16 00:00:00
Title: A Bizottság (EU) 2018/720 végrehajtási rendelete (2018. május 16.) az Izlandról származó baromfira vonatkozó uniós vámkontingens megnyitásáról és kezeléséről

17.5.2018   
            
            
               HU
            
            
               Az Európai Unió Hivatalos Lapja
            
            
               L 122/2
            
         A BIZOTTSÁG (EU) 2018/720 VÉGREHAJTÁSI RENDELETE
   (2018. május 16.)
   az Izlandról származó baromfira vonatkozó uniós vámkontingens megnyitásáról és kezeléséről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 58. cikkének (1) bekezdésére,
   mivel:
   
               (1)
            
            
               Az Európai Gazdasági Térségről szóló megállapodás (2) 19. cikke alapján, az Európai Unió és Izland között levélváltás formájában létrejött a mezőgazdasági termékekre alkalmazandó kiegészítő kereskedelmi preferenciákról szóló megállapodás (a továbbiakban: megállapodás). A megállapodást az Európai Unió nevében az (EU) 2017/1913 tanácsi határozat (3) jóváhagyta.
            
         
               (2)
            
            
               A megállapodás V. melléklete rendelkezik az Izlandról származó baromfi Unióba történő behozatalára vonatkozó éves vámmentes vámkontingens megnyitásáról.
            
         
               (3)
            
            
               Az (EU) 2017/1913 határozat értelmében a megállapodás az azt követő hetedik hónap első napján lép hatályba, hogy a Felek értesítették egymást arról, hogy a szükséges belső eljárások lezárultak. Az utolsó értesítésekre 2017. október 19-én került sor. A megállapodás tehát 2018. május 1-jén lép hatályba. Az e rendeletben megállapított intézkedéseket indokolt a megállapodás hatálybalépésének napjától alkalmazni.
            
         
               (4)
            
            
               A megállapodás úgy rendelkezik, hogy a kontingenseket éves alapon kell alkalmazni, és a behozatalokat ezért a naptári év alapján kell igazgatni. Mivel azonban a megállapodás 2018. május 1-jétől alkalmazandó, a 2018. évre és az azt követő évekre vonatkozó éves mennyiségeket a megállapodás V. mellékletével összhangban kell megállapítani.
            
         
               (5)
            
            
               A vámkontingenst a Bizottságnak az (EU) 2015/2447 bizottsági végrehajtási rendeletben (4) megállapított, a vámkontingensek kezelésére vonatkozó szabályokkal összhangban a szabad forgalomba bocsátásra vonatkozó vámáru-nyilatkozatok elfogadásának időbeli sorrendje alapján kell kezelnie.
            
         
               (6)
            
            
               A megállapodás úgy rendelkezik, hogy az Európai Gazdasági Közösség és az Izlandi Köztársaság között létrejött, az EK–Izland vegyes bizottságnak a 2/2005 határozatával (5) módosított megállapodás 3. jegyzőkönyvének rendelkezéseit a vámkontingensből részesülő termékekre is alkalmazni kell.
            
         
               (7)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A mellékletben foglaltak szerint uniós vámkontingens kerül megnyitásra az Izlandból származó baromfi számára.
   2. cikk
   A mellékletben szereplő vámkontingenst az (EU) 2015/2447 végrehajtási rendelet 49–54. cikkével összhangban kell kezelni.
   3. cikk
   Az e rendeletben megállapított vámkontingens igénybevételéhez a mellékletben felsorolt áruknak értelemszerűen meg kell felelniük az Európai Gazdasági Közösség és Izland közötti megállapodáshoz csatolt, a 2/2005/EK–Izland vegyes bizottsági határozattal módosított 3. jegyzőkönyvben megállapított származási szabályoknak és egyéb rendelkezéseknek.
   4. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ezt a határozatot 2018. május 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2018. május 16-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 269., 2013.10.10., 1. o.
   
   
      (2)  HL L 274., 2017.10.24., 58. o.
   
   
      (3)  A Tanács (EU) 2017/1913 határozata (2017. október 9.) a mezőgazdasági termékekre alkalmazandó kiegészítő kereskedelmi kedvezményekről szóló, az Európai Unió és Izland között levélváltás formájában létrejött megállapodás megkötéséről (HL L 274., 2017.10.24., 57. o.).
   
      (4)  A Bizottság (EU) 2015/2447 végrehajtási rendelete (2015. november 24.) az Uniós Vámkódex létrehozásáról szóló 952/2013/EU európai parlamenti és tanácsi rendelet egyes rendelkezéseinek végrehajtására vonatkozó részletes szabályok megállapításáról (HL L 343., 2015.12.29., 58. o.).
   
      (5)  Az EK–Izland vegyes bizottság 2/2005 határozata (2005. december 22.) a megállapodásnak a származó termék fogalmának meghatározásáról és az igazgatási együttműködés módszereiről szóló 3. jegyzőkönyvének módosításáról (HL L 131., 2006.5.18., 1. o.).
   
      MELLÉKLET
      A Kombinált Nómenklatúra értelmezésére vonatkozó szabályok ellenére a termékek árumegnevezésének szövege csupán tájékoztató jellegűnek tekintendő, mivel e melléklet keretein belül a preferenciális rendszer alkalmazási körét a táblázat második oszlopában szereplő vámtarifaszámok határozzák meg.
      
                  Rendelésszám
               
               
                  HR vámtarifaszám
               
               
                  A termékek leírása
               
               
                  Az éves vámkontingens mennyisége
                  (nettó súly tonnában)
               
               
                  Vámtétel
                  (%)
               
            
                  09.0830
               
               
                  0207 
               
               
                  Baromfi
               
               
                  2018. május 1-jétől2018. december 31-ig:
                  100
                  2019. január 1-jétől valamennyi naptári évben:
                  300
               
               
                  0